אליסיה ויקנדר

אליסיה אמנדה ויקנדר (בשוודית: Alicia Amanda Vikander; נולדה ב-3 באוקטובר 1988) היא שחקנית קולנוע שוודית. זוכת פרס אוסקר לשחקנית המשנה הטובה ביותר לשנת 2015 על תפקידה בסרט "הנערה הדנית". ויקנדר נולדה בגטבורג שבשוודיה. הוריה התגרשו כשהייתה בת חודשיים ואמה גידלה אותה כאם יחידנית. מגיל קטן החלה להשתתף בהצגות בבית ספרה ובנעוריה נרשמה ללימודי בלט באקדמיית הבלט המלכותית השוודית בסטוקהולם. קריירת הריקוד שלה לא צלחה בעקבות מספר פציעות שחוותה. לאחר שבקשתה להירשם לבית ספר לדרמה נדחו פעמיים, היא נרשמה ללימודי משפטים, אך הדבר לא יצא אל הפועל. את קריירת המשחק שלה החלה ויקנדר במספר תפקידים בסדרת טלוויזיה שוודיות וכן במספר סרטים קצרים. בשנת 2010 שיחקה בסרט הראשון באורך מלא הנקרא Pure. משחקה של ויקנדר בסרט זכה לשבחים והיא אף זכתה בפרס השחקנית המבטיחה בפסטיבל סטוקהולם. בשנת 2012 הופיעה לראשונה בתפקיד משמעותי בסרט הוליוודי, "אנה קארנינה", לצד קירה נייטלי. בנוסף כיכבה באותה שנה לצד מאדס מיקלסן בסרט "סיפור מלכותי", שייצג את שוודיה בקטגוריית הסרט הזר הטוב ביותר בטקס פרסי האוסקר באותה שנה. בשנת 2014 שיחקה בסרט "הבן השביעי", בתפקיד אליס. שנת 2015 הייתה שנת הפריצה של ויקנדר, כאשר כיכבה בשני סרטים מצליחים שבהם משחקה זכה לשבחים - "אקס מכינה", עליו הייתה מועמדת לפרס גלובוס הזהב ופרס באפט"א, ו"הנערה הדנית", עליו זכתה בפרס גילדת שחקני המסך ובפרס אוסקר לשחקנית המשנה הטובה ביותר. באותה שנה היא השתתפה בסרט "שם קוד מ.ל.א.ך". ב-6 במאי 2016 הוכרז כי ויקנדר הקימה חברת הפקה בשם Vikarious יחד עם הסוכן שלה צ'ארלס קולייר. סרטה הראשון של החברה, "אופוריה", בשיתוף עם חברת ההפקות השוודית B-Reel, החלו את הצילומים בהרי האלפים באוגוסט 2016. הסרט הוא סרטה הראשון בשפה האנגלית של הבמאית השוודית ליסה לנגסת', והיה זה לשיתוף הפעולה השלישי של ויקנדר ולנגסת'. ויקנדר כיכבה בסרט לצד אווה גרין ושארלוט רמפלינג כאחיות בסכסוך שנוסעות ליעד מסתורי באירופה. בכורת הסרט הייתה בפסטיבל הסרטים הבינלאומי בטורונטו בספטמבר 2017. בשנת 2016 שיחקה לצד מאט דיימון בסרט "ג'ייסון בורן" בבימויו של פול גרינגראס, והוא שוחרר לאקרנים ב-29 ביולי 2016 על ידי סרטי יוניברסל. לאחר מכן, היא הופיעה בעיבוד הקולנועי לרומן "אור בין האוקיינוסים" בבימויו של דרק סיאנפרנס ובכיכובו של בן זוגה, מייקל פסבנדר ושל רייצ'ל וייס. הסרט שוחרר לאקרנים ב-2 בספטמבר 2016 על ידי סרטי טאצ'סטון. בשנת 2017 שיחקה בסרט הדרמה העצמאי "קדחת הצבעונים", לצד קארה דלווין. בשנת 2018 גילמה את דמותה של לארה קרופט בחידוש לסרט "טומב ריידר". בשנת 2019 שיחקה במותחן הפסיכולוגי "ציפור רעידת האדמה" לצדה של ריילי קיאו שביים ווש ווסטמורלנד לשירות הסטרימינג של נטפליקס. בהמשך השנה השתתפה בפרק מתוך סדרת הפנטזיה "הקריסטל האפל: עידן המרד" בשירות של נטפליקס. בשנת 2020 גילמה ויקנדר את הפעילה הפוליטית גלוריה סטיינם בצעירותה בדרמה הביוגרפית "The Glorias" בבימויה של ג'ולי טיימור, שהוקרנה בבכורה עולמית בפסטיבל הסרטים סאנדנס בינואר 2020. במהלך המחצית השנייה של שנת 2021, שיחקה ויקנדר במספר סרטים, בין היתר שיחקה לצד דב פאטל בפנטזיה של ימי הביניים אודות המלך ארתור, "האביר הירוק" בבימויו של דייוויד לאורי. היא גם כיכבה במותחן מקורי של שירות נטפליקס; "בקט" לצד ג'ון דייוויד וושינגטון ובבימויו של הבמאי האיטלקי פרדיננדו סיטו פילומרינו. היא גם שיחקה בסרטו של ג'סטין צ'ון "המפרץ הכחול". 2015 פרס אוסקר לשחקנית המשנה הטובה ביותר 2023 פרס פרס נשיא הפסטיבל לקולנוע קרלובי וארי ויקנדר התגוררה בעבר בצפון לונדון ומאז שנת 2014 היא נמצאת בזוגיות עם השחקן הגרמני-אירי מייקל פסבנדר, והשניים נישאו בטקס פרטי ב-14 באוקטובר 2017 באיביזה, ספרד. לאחר שנישאו עבר הזוג להתגורר בליסבון, פורטוגל. אליסיה ויקנדר, ברשת החברתית Goodreads אליסיה ויקנדר, במסד הנתונים הקולנועיים IMDb (באנגלית) אליסיה ויקנדר, באתר "אידיבי", מאגר הידע העברי לקולנוע ישראלי ועולמי אליסיה ויקנדר, באתר AllMovie (באנגלית) אליסיה ויקנדר, באתר Rotten Tomatoes (באנגלית) אליסיה ויקנדר, באתר Box Office Mojo (באנגלית) אליסיה ויקנדר, באתר Metacritic (באנגלית) אליסיה ויקנדר, במסד הנתונים הקולנועיים KinoPoisk (ברוסית) אליסיה ויקנדר, באתר אפל מיוזיק (באנגלית) אליסיה ויקנדר, באתר ספוטיפיי אליסיה ויקנדר, באתר סאונדקלאוד (באנגלית) אליסיה ויקנדר, באתר Last.fm (באנגלית) אליסיה ויקנדר, באתר AllMusic (באנגלית) אליסיה ויקנדר, באתר MusicBrainz (באנגלית) אליסיה ויקנדר, באתר Discogs (באנגלית) אליסיה ויקנדר, באתר Genius אינה טוקר, לארה קרופט החדשה: "מקווה שיראו אותי ולא את אנג'לינה ג'ולי", באתר ynet, 26 באוגוסט 2017 אמיר קמינר, הזוהר הצפוני, באתר "ידיעות אחרונות", 9 בספטמבר 2016 שירית גל, אליסיה ויקנדר: "לארה קרופט החדשה לא מנסה להיות מושלמת", באתר ynet, 14 במרץ 2018 אליסיה ויקנדר, באתר אנציקלופדיה בריטניקה (באנגלית) נירית אנדרמן, "מצאתי את עצמי יושבת בחדר עירומה כמעט לגמרי במשך כשבע שעות", באתר הארץ, 8 ביולי 2024